 Xildhibaan Xuseen Axmed Caydiid oo isna u hadlay xisbiga Waddani ayaa yidhi Inooma cusba in komishan la kala diro hore ayaa loo soo kala diray iyadoo ay weliba doorashooyin sanka inagu soo hayaan oo diiwaangelin ay qabteen ayaa la kala diray 2008 komishankii, markaas kan waxa loogu dhegay waxaan la garanayn, sababta loo kordhin layahay wax la qaadan karo maaha oo mar walba aan siidhi wadaha kaaga badsado iyana wax meesha taala maahee haddii xaaladaha hore waxa lagu sii daayaa ay jiraan maalin walba inay sidaas ku socoto dalka, cadaaladda iyo dimuqraadiyadda midna uma wanaagsana, marka xisbiyadu tartamayaan in la yidhaahdo qolana 5 hala timaado qolana 2 cid walba way dareemi karaysaa, markaas labadaas mawiqf ee Waddani midna doorashadii midna uu komishankii iska taagay qoraalna uu ugu gudbiyay daneeyayaasha oo madaxweynuhu kow ka yahay; markay eedaymo caynkaas ahi guddiga doorashooyinka ka yimaadaan inuu guddi baadhiseed u xilsaaro oo waxay la timaado dabadeed ku goaan qaato, lixdaas bilood madaxweynuhu talaabadaas ma qaadin, markhaatiga uu u furay ee uu yidhi komishanku way wanaagsanyihiin hawl wanaagsan ayuu qabtay, cabashada laga soo qorayna sharciga ma waafaqsana oo xeer ay ku fadhido iyo wax uu u caskaday aanay jirin. 